青霉素

青霉素是指分子里含有青霉烷、破坏细菌个细胞壁並来拉细菌细胞繁殖期起杀菌作用个一类抗生素。青霉素是老常用个抗菌药。但每趟用之前侪要做皮试，以防过敏。1928年英國倫敦大學聖瑪莉醫學（现属伦敦帝国学院）院細菌學教授弗萊明来拉實驗室里發現青霉菌有得殺菌作用，1938年由麻省理工学院个Chain、Howard Florey搭Norman Heatley領導个團隊提煉出來。弗萊明因此Chain、Florey共同獲得1945年諾貝爾生理學或醫學獎。

 作用特点 
青霉素类抗生素是β－内酰胺类抗生素中一大类抗生素个总称。由于β-内酰胺类作用于细菌个细胞壁，而人类细胞只有细胞膜呒没细胞壁，个咾对人类个毒性较小。除脱会得引起严重个过敏反应外，一般用量毒性不大明显。

天然个青霉素（青霉素G）不耐酸，个咾不好口服给药（后首有仔青霉素V）。不能耐受耐药菌株（譬方抗藥性金黃色葡萄球菌）所产生个β－内酰胺酶（后首有仔苯唑西林）。抗菌谱较狭，主要对革兰氏阳性菌有效，对革兰氏阴性杆菌无效（后首有仔阿莫西林、氨苄西林咾啥）。

 分类 

 青霉素G类。譬方青霉素G钾、青霉素G钠、长效西林咾啥。
 耐酶青霉素。譬方苯唑西林（新青Ⅱ号）、氯唑青霉素咾啥。
 广谱青霉素。譬方氨苄西林、羟氨苄青霉素咾啥。
 抗绿脓杆菌个广谱青霉素。譬方羧苄青霉素、氧哌嗪青霉素、呋苄青霉素咾啥。
 氮咪青霉素。譬方美西林、匹美西林咾啥，其特点为较耐酶，对某些阴性杆菌（如：大肠杆菌、克雷伯氏菌、沙门氏菌）有效，但对绿脓杆菌效差。